b'\n_START_ARTICLE_\nIPhone 3GS\n_START_PARAGRAPH_\niPhone 3GS je tre\xc4\x87a generacija Appleovog mobilnog telefona serije iPhone, najavljena na konferenciji WWDC 2009.\xc2\xa0s po\xc4\x8detkom prodaje 17. srpnja 2009. godine. Dolazi s verzijom operativnog sustava iPhone OS 3.0 u kojoj su sadr\xc5\xbeani zna\xc4\x8dajna osvje\xc5\xbeenja u funkcionalnosti, izme\xc4\x91u ostalog i podr\xc5\xa1ka za MMS, kopiraj/zalijepi te vodoravna tipkovnica. Najnovija ina\xc4\x8dica operacijskog sustava na koju se iPhone 3GS mo\xc5\xbee a\xc5\xbeurirati je iOS 6.1.6._NEWLINE_iPhone 3GS je vizualno identi\xc4\x8dan prethodnoj generaciji 3G iPhone, jedina razlika je u tome \xc5\xa1to je nekoliko grama te\xc5\xbei te ekran koji sadr\xc5\xbei poseban premaz protiv prljanja i ma\xc5\xa1\xc4\x87enja. Najvi\xc5\xa1e se razlikuje po hardverskim pobolj\xc5\xa1anjima, izme\xc4\x91u ostalog i procesoru na 600 Mhz\xc2\xa0(naspram 400 Mhz u starijim verzijama), 256 MB RAM, kameri od 3 megapiksela, digitalnom kompasu te pobolj\xc5\xa1anoj bateriji. Prodaja je po\xc4\x8dela 17. lipnja 2009. u 10 zemalja, a po\xc4\x8detkom srpnja i u svim ostalim zemljama. Cijena je pribli\xc5\xbeno ista kao i kod starijih generacija koje su se tada i dalje prodavale ali pod sni\xc5\xbeenim cijenama.'